*Proiect*

**Parlamentul Republicii Moldova**

**LEGE**

pentru modificarea Codului muncii

al Republicii Moldova nr. 154/2003

Parlamentul adoptă prezenta lege organică.

**Articol unic.** – Codul muncii al Republicii Moldova nr. 154/2003 (Monitorul Oficial al Republicii Moldova, 2003, nr. 159-162, art. 648), cu modificările ulterioare, se modifică după cum urmează:

1. Articolul 10 alineatul (2) se completează cu litera b1) cu următorul cuprins:

„b1) să aprobe statele de personal ale unităţii.

În caz de necesitate, statele de personal ale unității pot fi modificate și/sau completate, cu condiția respectării restricției prevăzute de art.88 alin. (3) din prezentul Cod;”

1. Articolul 19:
2. la lit.b) sintagma „la soluționarea conflictelor colective de muncă” se exclude;
3. se completează cu lit.e) cu următorul cuprins:

„e) participarea reprezentanților salariaților și a reprezentanților angajatorului în procesul de soluționare extrajudiciară a conflictului colectiv de muncă (procedura de conciliere).”

1. Articolul 27:
2. alineatul (4) va avea următorul cuprins:

„(4) Dreptul de a participa la negocierile colective și de a semna contractele colective de muncă și convenţiile colective în numele salariaţilor aparţine sindicatelor (asociaţiilor sindicale) corespunzătoare.

În cazul în care, la nivel de unitate sau la nivel naţional, ramural ori teritorial, există mai multe organe sindicale, se creează un organ reprezentativ unic pentru desfăşurarea negocierilor colective, elaborarea proiectului contractului colectiv de muncă sau a convenţiei colective şi încheierea acestora.

Constituirea organului reprezentativ se efectuează în baza principiului reprezentării proporţionale a organelor sindicale, în funcţie de numărul membrilor de sindicat.

În lipsa unui acord privind crearea organului reprezentativ unic pentru organizarea negocierilor colective, dreptul de a le desfăşura va reveni sindicatului (asociaţiei sindicale) care întruneşte cel mai mare număr de membri.”;

1. se completează cu alineatul (41) cu următorul cuprins:

„(41) Dreptul de a participa la negocierile colective, de a semna convenţiile colective în numele angajatorilor la nivel naţional, ramural sau teritorial aparţine patronatelor corespunzătoare.

În cazul în care, la nivel naţional, ramural sau teritorial, există mai multe patronate, se creează un organ reprezentativ unic pentru desfăşurarea negocierilor colective, elaborarea proiectului convenţiei colective şi încheierea acesteia.

Constituirea organului reprezentativ se efectuează în baza principiului reprezentării proporţionale a patronatelor, în funcţie de numărul membrilor acestora.

În lipsa unui acord privind crearea organului reprezentativ unic pentru organizarea negocierilor colective, dreptul de a le desfăşura va reveni patronatului care întruneşte cel mai mare număr de membri.”

4. La articolul 49 alineatul (1) se completează cu litera k1  cu următorul cuprins:

„k1) modul de prestare a muncii (loc de muncă de bază sau muncă prin cumul);”.

5. La articolul 55 alineatul (1) lit. j) se abrogă.

6. La articolul 56 alineatul (3) va avea următorul cuprins:

„(3) Contractul individual de muncă se întocmește în două exemplare, se semnează de către părți și se înregistrează de către angajator, în mod electronic, în Registrul electronic al angajaților din Republica Moldova, ținut și gestionat în modul stabilit de Guvern

Un exemplar al contractului individual de muncă se înmânează salariatului, iar celălalt se păstrează la angajator.”

7. La articolul 57 alineatul (1) litera c) se abrogă.

8. Se completează cu articolul 571 cu următorul cuprins:

„Articolul 571. Examenul medical la angajare și examenele medicale periodice

(1) Angajarea și/sau transferul unor categorii de salariați la alte locuri de muncă se vor face conform certificatelor medicale eliberate în temeiul examenelor medicale.

(2) Pentru perioada examenelor medicale periodice salariaților li se garantează menținerea locului de muncă (a funcției) și a salariului mediu.

(3) Cerinţele pentru efectuarea examenului medical la angajare și examenului medical periodic în raport cu factorii de risc din mediul ocupațional sunt aprobate de Guvern, după consultarea patronatelor și sindicatelor.”

9. Articolul 74 se completează cu alineatele (4) și (5) cu următorul cuprins:

„(4) Cu acordul scris al părților, salariatul poate fi transferat temporar la o altă muncă din cadrul aceleiași unități, pe o perioadă ce nu va depăși 14 zile calendaristice consecutiv.

(5) În condițiile transferului menționat la alin.(4) angajatorul va păstra locul de muncă de bază al salariatului transferat.”

10. Articolul 84 se completează cu alineatul (6) cu următorul cuprins:

„(6) Salariatul care a prestat munca în temeiul unui contract individual de muncă declarat nul are dreptul la remunerare pentru munca prestată.”

11. Articolul 100:

1) alineatul (7) se abrogă;

2) alineatul (9) se abrogă.

12. Se completează cu articolul 1001 cu următorul cuprins:

„Articolul 1001 Program flexibil de muncă

(1) Angajatorul poate stabili programe flexibile de muncă, cu acordul sau la solicitarea salariatului, dacă această posibilitate este prevăzută în contractul colectiv de muncă sau în regulamentul intern al unităţii sau în alt act administrativ la nivel de unitate.

(2) Programele flexibile de muncă presupun un mod diferit de organizare zilnică a timpului de muncă față de regimul normal de muncă.

(3) Programul flexibil de muncă se instituie în baza acordului între părți, prin monitorizarea de către angajator a orei de sosire și de plecare.

(4) În cadrul programului flexibil de muncă, durata zilnică a timpului de muncă poate fi împărțită în două perioade: o perioadă fixă în care personalul se află la locul de muncă și o perioadă variabilă, în care salariatul își alege orele de sosire și de plecare.

(5) Condițiile de activitate în cadrul programului flexibil de muncă se stabilesc în contractul individual de muncă.

(6) Programul flexibil de muncă poate funcționa numai cu respectarea prevederilor art. 100 din Cod.”.

13. Articolul 102 se completează cu alineatul (4) cu următorul cuprins:

„(4) La unitățile cu flux continuu și la unele lucrări cu regim de muncă neîntrerupt, care nu permit reducerea duratei zilei de muncă (schimbului) din ajunul zilei de sărbătoare nelucrătoare, salariații beneficiază de o compensație conform regulilor de compensare a muncii suplimentare.”

14. Articolul 103:

1) se completează cu alineatul (31) cu următorul cuprins:

„(31) Salariații care urmează să fie transferați la munca de noapte sunt supuși unui examen medical din contul angajatorului înainte de transfer.”;

2) alineatul (5) după cuvintele „femeilor gravide” se completează cu cuvintele „a femeilor care au născut de curînd și a celor care alăptează”;

3) se completează cu alineatul (7) cu următorul cuprins:

„(7) Salariații cărora munca de noapte le este contraindicată conform certificatului medical urmează a fi transferați la o muncă de zi pentru care sunt calificați, cu respectarea prevederilor art.74 din Cod.”

15. Articolul 104 se completează cu alineatul (8) cu următorul cuprins:

„(8) În cazul atragerii la muncă suplimentară, în condițiile alin. (3) din prezentul articol, se permite recompensarea orelor de muncă suplimentară cu același număr de ore libere.

Orele libere vor fi acordate în decurs de pînă la 30 de zile de la realizarea muncii suplimentare.

În cazul în care compensarea prin ore libere nu este posibilă, munca suplimentară va fi remunerată în condițiile prevăzute în alin. (1) și (2) al art.157 din Cod.”

16. Articolul 107:

1) alineatul (2) va avea următorul cuprins:

„(2) Durata concretă a pauzei de masă și timpul acordării acesteia se stabilesc în contractul colectiv de muncă, în regulamentul intern al unității sau în contractul individual de muncă.

Pauzele de masă, cu excepțiile prevăzute în contractul colectiv de muncă, în regulamentul intern al unității sau în contractul individual de muncă, nu se vor include în timpul de muncă.”;

2) la alineatul (4) sintagma „durata dublă a timpului de muncă zilnic” se substituie cu cuvintele „11 ore consecutive”.

17. La articolul 111 alineatul (5) prima propoziție va avea următorul cuprins:

„(5) În scopul utilizării optime de către salariați a zilelor de repaus și de sărbătoare nelucrătoare, conducătorul unității, după consultarea reprezentanților salariaților, este în drept să transfere zilele de repaus (de lucru) în alte zile.”.

18. La articolul 117 alineatul (1) textul „valoarea salariului mediu lunar pentru perioada respectivă” se substituie cu textul „mărimea salariului mediu pentru perioada respectivă”.

19. Art.127 se completează cu alin. (3) cu următorul cuprins:

„(3) Salariatul care intenționează să adopte un copil, în baza unei cereri scrise, i se acordă concediu neplătit pe durata încredințării copilului adoptabil, ce nu va depăși 90 de zile calendaristice.”

20. La articolul 136:

1) la alineatul (3), în propoziția a doua cuvântul „lege” se substituie cu sintagma „Legea salarizării nr.847/2002”;

2) alineatul (4) se abrogă;

3) alineatul (5) se abrogă.

21. La articolul 139 alineatul (2) sintagma „dar nu poate fi mai mică decît cea prevăzută de Legea salarizării” se exclude.

22.La articolul 152 alineatul (3) cuvintele „secundar profesional și mediu de specialitate” se substituie cu cuvintele „și profesional tehnic”.

23. La articolul 157:

1) alineatul (1) după sintagma„În cazul retribuirii muncii pe unitate de timp”se completează cu sintagma **„** , inclusiv în cazul retribuirii muncii prin stabilirea salariilor de funcție lunare,”;

2) alineatul (21) va avea următorul cuprins:

„(21) Munca prestată suplimentar și recompensată cu timp liber este retribuită сu tarifordinar.”

24.La articolul 178 alineatele (1) și (11) vor avea următorul cuprins:

„(1) Salariaților, trimiși de către angajator, la studiiîn învățămîntul profesional tehnic, superior de licență sau superior de master,în instituțiile de învățămînt acreditate în condițiile legii, la secțiile cu frecvență redusăși care, au acumulat numărul de credite obligatorii prevăzute în planul de învățămînt pentru anul respectiv**,** li se stabilește durata redusă a timpului de muncă, li se acordă concedii suplimentare cu menținerea integrală sau parțială a salariului mediu și alte înlesniri, în modul stabilit de Guvern.

(11) Salariaților care, din proprie inițiativă,s-au înmatriculat în învățămîntul profesional tehnic, superior de licență sau superior de master**,** în instituțiile de învățămînt acreditate în condițiile legii, la secțiile cu frecvență redusă, li se acordă anumite garanții și compensații în modul prevăzut de contractul colectiv sau de cel individual de muncă.”.

25. La articolul 179:

1) denumirea articolului va avea următorul cuprins:

**„**Garanții și compensații acordate salariaților care îmbină munca cu studiile în cadrul programelor de doctorat și postdoctorat”

2) alineatul (1)va avea următorul cuprins:

„(1) Salariaților care își fac studiile în cadrul programelor de doctorat și postdoctorat în instituțiile de învățămînt superior sau în organizațiile din domeniile cercetării și inovării, acreditate în condițiile legii, li se acordă garanții și compensații în modul prevăzut de contractul colectiv sau de cel individual de muncă.”

26.Articolul 180 se abrogă.

27.La articolul 181sintagma **„**(gimnazii, licee, școli de cultură generală)” se exclude.

28.La articolul 183alineatul (2) lit. e)cuvintele„mediu de specialitate” se substituie cu cuvintele „profesional tehnic**”.**

29. Articolul 184 alineatul (1) se completează cu lit. c) cu următorul cuprins:

„c) cu 14 zile calendaristice înainte – în caz de concediere din motivul deținerii de către salariat a statutului de pensionar pentru limită de vîrstă (art.86 alin. (1) lit. y1 și art.301 alin.(1) lit. c)).”

30. Articolul 186:

1) alineatul (1) litera a) se completează cu o nouă propoziție cu următorul cuprins:

„În cazul în care, salariatul care este concediat, a activat la unitate cu contract individual de muncă în mai multe perioade de timp, în calcul se va lua anii complet lucrați de la încheierea ultimului contract individual de muncă.”;

2) alineatul (2) litera b) textul „(art.86 alin. (1) lit. t))” se substituie cu textul „(art.82 lit. j1))”.

31. La articolul 254 alineatul (2) va avea următorul cuprins:

„(2) Salariaților în vîrstă de pînă la 18 ani angajați după absolvirea instituțiilor de învățămînt secundar general și profesional tehnic, angajatorul le stabilește norme de muncă reduse, în conformitate cu legislația în vigoare, cu convențiile colective și cu contractul colectiv de muncă.”